2010 di Malaysia

2010 di Malaysia merupakan ulang tahun ke-53 kemerdekaan Malaysia.

Perjawatan

Peringkat persekutuan 
 Yang di-Pertuan Agong: Sultan Mizan Zainal Abidin dari Terengganu
 Raja Permaisuri Agong: Sultanah Nur Zahirah dari Terengganu
 Perdana Menteri: Dato' Seri Najib Tun Abdul Razak
 Timbalan Perdana Menteri: Tan Sri Muhyiddin Yassin

Peringkat negeri 
 Sultan Johor:
 Sultan Iskandar (hingga 22 Januari)
 Sultan Ibrahim Ismail (dari 23 Januari)
 Menteri Besar Johor: Datuk Seri Abdul Ghani Othman

 Sultan Kedah: Sultan Abdul Halim Mu’adzam Shah (Timbalan Yang di-Pertuan Agong)
 Menteri Besar Kedah: Datuk Seri Azizan Abdul Razak

 Sultan Kelantan:
 Sultan Ismail Petra (hingga 13 September)
 Sultan Muhammad V (dari 13 September)
 Menteri Besar Kelantan: Nik Aziz Nik Mat

 Raja Perlis: Tuanku Syed Sirajuddin
 Menteri Besar Perlis: Datuk Seri Dr Md Isa Sabu

 Sultan Perak: Sultan Azlan Shah
 Menteri Besar Perak: Datuk Seri Dr Zambry Abdul Kadir

 Sultan Pahang: Sultan Ahmad Shah
 Menteri Besar Pahang: Datuk Seri Adnan Yaakob

 Sultan Selangor: Sultan Sharafuddin Idris Shah
 Menteri Besar Selangor: Tan Sri Abdul Khalid Ibrahim

 Sultan Terengganu: Tengku Muhammad Ismail (Pemangku)
 Menteri Besar Terengganu: Datuk Seri Ahmad Said

 Yang di-Pertuan Besar Negeri Sembilan: Tuanku Muhriz
 Menteri Besar Negeri Sembilan: Datuk Seri Mohammad Hasan

 Yang di-Pertua Negeri (Gabenor) Pulau Pinang: Tun Abdul Rahman Abbas
 Ketua Menteri Pulau Pinang: Lim Guan Eng

 Yang di-Pertua Negeri (Gabenor) Melaka: Tun Mohd Khalil Yaakob
 Ketua Menteri Melaka: Datuk Seri Mohd Ali Rustam

 Yang di-Pertua Negeri (Gabenor) Sarawak: Tun Abang Muhammad Salahuddin
 Ketua Menteri Sarawak: Pehin Sri Haji Abdul Taib bin Mahmud

 Yang di-Pertua Negeri (Gabenor) Sabah: Tun Ahmad Shah Abdullah (hingga 31 Disember)
 Ketua Menteri Sabah: Datuk Seri Musa Aman

Peristiwa

Januari 
 1 Januari – Hang Tuah Jaya dirasmikan sebagai pusat pentadbiran baru bagi kerajaan negeri Melaka.
 4 Januari – Datuk Abu Kassim Mohammad mengangkat sumpah sebagai Ketua Pesuruhjaya baru Suruhanjaya Pencegahan Rasuah Malaysia (SPRM).
 8 Januari – Tiga gereja di sekitar Lembah Klang telah dibakar menyusuli peristiwa penggunaan kalimah "Allah" sebagai Tuhan dalam penerbitan mingguan The Herald yang dibawa ke mahkamah.
 10 Januari – Sebuah gereja dan pondok kawalan keselamatan di Taiping, Perak dilempar dengan bom api. Tiada kerosakan terhadap gereja All Saints di Jalan Taming Sari, tetapi pondok kawalan keselamatan Sekolah Menengah Kebangsaan Convent Taiping mengalami kerosakan kecil.
 10 Januari – "Pergi" nyanyian Aizat Amdan menjuarai Anugerah Juara Lagu ke-24.
 17 Januari – Seorang guru dan pelajar dari Sekolah Menengah Jenis Kebangsaan (C) Chung Ling mati lemas manakala empat yang lain hilang dalam tragedi kemalangan bot naga di Pulau Pinang.
 18 Januari – Pelancaran MyID sebagai rujukan dalam mana-mana urusniaga elektronik dengan agensi-agensi kerajaan Malaysia.
 20 Januari – Polis menahan lapan orang yang disyaki terlibat dalam serangan kemusnahan terhadap gereja dengan bom api di Lembah Klang.
 20 Januari – Perdana Menteri mengadakan lawatan kerja ke India untuk bersemuka dengan Perdana Menteri India, Manmohan Singh.
 21 Januari – Serangan bakar terhadap sebuah surau di Kampung Sabak Aur dan Kampung Parit Beting di Muar, Johor.
 22 Januari – Almarhum Sultan Johor, Sultan Iskandar ibni Sultan Ismail, Yang di-Pertuan Agong kelapan (1984–1989), mangkat pada usia 77 tahun. Keesokkan harinya, baginda disemadikan di Makam Mahmoodiah, Johor Bahru. Putera baginda, Tunku Mahkota Johor, Tunku Ibrahim Ismail ditabalkan sebagai Sultan Johor Moden yang ke-5.
 24 Januari – Sebuah pesawat ringan terhempas di rimba berhampiran Kampung Sungai Ladong, Simunjan, di Samarahan, Sarawak. Juruterbangnya terkorban manakala seorang pakar bedah yang turut berada dalam pesawat mengalami kecederaan.
 28 Januari – Program Transformasi Kerajaan (PTK/GTP) dilancarkan.
 29 Januari – Jawatankuasa Disiplin PAS menggantung semua jawatan yang dipangku oleh Ahli Parlimen Shah Alam, Khalid Abd Samad.

Februari 

 2 Februari – Versi ICAO bagi pasport Malaysia dilancarkan.
 2 Februari – Pembicaran kes liwat Anwar Ibrahim bermula buat kali kedua sejak 1998.
 9 Februari – Mahkamah Persekutuan mengumumkan yang Datuk Seri Dr Zambry Abdul Kadir merupakan Menteri Besar Perak yang sah.
 12 Februari – MP Bayan Baru Zahrain Mohamed Hashim keluar daripada parti Parti Keadilan Rakyat (PKR).
 20 Februari – Kereta api funikular Bukit Bendera membuat perjalanan terakhirnya selepas 87 tahun dan akan digantikan dengan sistem yang lebih canggih bernilai RM63 juta, yang dijangka siap dalam tempoh tujuh bulan. 
 23 Februari – Sebahagian besar tokon Ho Ann Kiong, di Chinatown Kuala Terengganu, Terengganu telah musnah dalam sebuah kebakaran. Hampir 60% bangunan tersebut musnah dalam kebakaran pukul 9.30 malam Isnin itu. Tiada sebarang kematian dilaporkan.
 23 Februari – Seorang kaki tangan konsul Malaysia telah ditikam sehingga mati dalam satu "serangan ganas" di luar rumahnya dalam satu kejadian amuk di Sydney, Australia.
 27 Februari – Seorang kanak-kanak perempuan berusia 3 tahun Syafia Humairah Sahari telah dibunuh selepas dicabul.

Mac 

 2 Mac – MP Nibong Tebal Tan Tee Beng keluar daripada Parti Keadilan Rakyat (PKR). 
 8 Mac – Mahkamah Persekutuan Malaysia memutuskan bahawa pemecatan Anwar Ibrahim di tahun 1998 sebagai Timbalan Perdana Menteri dan menteri kewangan sebagai sah.
 8 Mac – Putera Mahkota Haakon Magnus dan Puteri Mahkota Mette-Merit dari Norway datang melawat Malaysia.
 9 Mac – Tiga beradik rentung dalam sebuah kebakaran yang melibatkan rumah kayu dua tingkat mereka serta empat lagi rumah di Bukit Mertajam, Pulau Pinang.
 10 Mac – Seorang guru, tiga kanak-kanak cedera dalam satu serangan di sebuah tadika di Muar, Johor.
 14 Mac – Pemain badminton no.1 Dunia Malaysia, Lee Chong Wei memenangi Kejohanan Badminton Terbuka Seluruh England.
 25 Mac – Seorang juruterbang Tentera Udara Diraja Malaysia (TUDM) terbunuh selepas pesawat Pilatus PC-7 MK2nya terhempas ke sebuah hutan simpan di Universiti Utara Malaysia (UUM) Sintok, Kedah.
 28 Mac – Bekas timbalan presiden MCA Chua Soi Lek telah dilantik menjadi presiden baru selepas mengalahkan Ong Tee Keat dan Ong Ka Ting.
 30 Mac – Dasar Ekonomi Baru (DEB) Malaysia didedahkan.
 30 Mac – Datuk Siti Nurhaliza melancarkan jenama kosmetik beliau, SimplySiti.

April 
 3 April – Hari ulang tahun pelantikan Najib Tun Razak sebagai Perdana Menteri Malaysia.
 12 April – Najib Tun Razak bertemu Presiden Amerika Syarikat, Barack Obama buat pertama kalinya semasa Sidang Kemuncak Keselamatan Nuklear di Washington DC.
 15 April – Bakar Arang, ADUN Kedah Tan Wei Shu keluar daripada Parti Keadilan Rakyat (PKR).
 17 April – Achik Spin, penyanyi kumpulan Spin meninggal dunia dalam kemalangan di Lebuhraya Kajang–Seremban berhampiran Pajam, Negeri Sembilan.
 18 April – Najib Tun Razak melawat Jepun dan bertemu dengan Perdana Menteri Jepun Yukio Hatoyama.
 19 April – bendahari Parti Keadilan Rakyat (PKR) Hulu Selangor, Halili Rahmat keluar daripada parti tersebut dan menyertai UMNO.
 20 April – Pemimpin wanita PKR Perak Roshanita Mohd Basir dan Soraya Sulaiman keluar parti tersebut dan menyertai UMNO.
 20 April – Sarawak National Party (SNAP) secara rasminya menjadi ahli Pakatan Rakyat.
 22 April – Ketua pemuda PKR Kelantan Wan Khairul Ihsan Wan Ahmad dan setiausaha Ezri Zainal Abidin keluar parti tersebut dan menyertai UMNO.
 25 April – Pilihan raya kecil Hulu Selangor 2010, calon Barisan Nasional (BN) P. Kamalanathan menang dengan majoriti 1,725 undian mengalahkan calon Parti Keadilan Rakyat (PKR) Zaid Ibrahim.
 26 April – Seorang kanak-kanak lelaki berusia 15 tahun Aminulrasyid Amzah ditembak mati semasa mengundurkan keretanya dalam cubaan melanggar sekumpulan polis di Shah Alam, Selangor.

Mei 

 9 Mei – Najib Tun Razak melawat Kemboja dan bertemu dengan perdana menterinya, Hun Sen.
 13 Mei – Najib Tun Razak mengumumkan bahawa ekonomi Malaysia mencatatkan pertumbuhan pesat sebanyak 10.1% bagi suku pertama 2010, pertumbuhan suku pertama tertinggi di Malaysia semenjak tahun 2000.
 16 Mei – Pilihan raya kecil Sibu 2010, calon Parti Tindakan Demokratik (DAP) Wong Ho Leng memenangi pilihan raya kecil ini dengan majoriti 398 undi mengalahkan calon Barisan Nasional (BN) Robert Lau Hui Yew.
 19 Mei – Penjaga istana Kelantan, Ramli Mohamad, yang telah ditembak oleh penyerang yang tidak diketahui pada 1 Mei, meninggal dunia di hospital selepas 19 hari.
 24 Mei – Malaysia bersetuju untuk memindahkan stesen Keretapi Tanah Melayu Berhad (KTMB) di Tanjong Pagar ke Woodlands Train Checkpoint mulai 1 Julai 2011.
 25 Mei – Sebuah kapal tangki Malaysia bertembung dengan sebuah pengangkut pukal di Selat Singapura, lantas menghasilkan tumpahan minyak yang dianggarkan sebanyak 2,000 tan.

Jun 

 2 Jun – Kesemua 12 warga Malaysia yang menaiki kapal Turki Mavi Marvara selamat berikutan serangan armada oleh Tentera Laut Israel yang membawa aktivis ke Semenanjung Gaza pada 1 Jun, membunuh sekurang-kurangnya sepuluh orang.
 3 Jun – Suruhanjaya Pengangkutan Awam Darat (SPAD) ditubuhkan.
 5 Jun – Kesemua enam rakyat Malaysia yang menaiki kapal Kemboja Rachel Corrie selamat.
 6 Jun – Kesemua enam rakyat Malaysia yang menaiki kapal Kemboja Rachel Corrie pulang.
 10 Jun – Rancangan Malaysia Kesepuluh dibentangkan oleh Perdana Menteri, Najib Tun Razak.
 15 Jun – Malim Nawar, ADUN Perak Keshvinder Singh keluar daripada parti DAP.
 20 Jun – Dinding Penjara Pudu berusia 115 tahun antara Jalan Pudu dan Jalan Hang Tuah, Kuala Lumpur dirobohkan untuk memberi ruang kepada projek melebarkan jalan, termasuk pembinaan laluan bawah tanah di simpang Jalan Pudu-Hang Tuah.
 22 Jun – Sebuah bot Indonesia karam di Selat Melaka berhampiran Port Dickson, Negeri Sembilan mengakibatkan dua kematian dan tujuh lagi hilang.
 26 Jun – Sebuah helikopter jenis Sikorsky milik syarikat pembalakan terhempas ke kawasan hutan berhampiran Long Pelutan, Baram, Sarawak, membunuh juruterbang berbangsa Amerika.

Julai 

 2 Julai – Kapal selam kedua KD Tun Abdul Razak tiba di Pangkalan Tentera Laut Lumut, Perak.
 9 Julai – Kereta-kereta Proton menyambut hari ulang tahunnya yang ke-25. Pelancaran kereta prototaip Proton Emas.
 12 Julai – Pendaki Gunung Everest, N. Mohanadas dan M. Magendran dikurniakan darjah kebesaran Darjah Setia Pangkuan Negeri (DSPN) yang membawa gelaran Dato' sempena ulang tahun ke-72 keputeraan Yang DiPertua Negeri Pulau Pinang, Tun Abdul Rahman Abbas.
 16 Julai – Kerajaan pusat mengumumkan pengurangan subsidi terhadap bahan bakar, terutamanya petrol, diesel dan gas petroleum cair (LPG), begitu juga dengan gula. Subsidi bagi RON 95 dan diesel akan dikurangkan sebanyak lima sen seliter dan LPG sebanyak 10 sen sekilogram.
 26 Julai – Kenderaan berat akan dilarang menggunakan laluan tertentu PLUS Expressways di Lembah Klang pada waktu puncak di waktu pagi untuk mengurangkan kesesakan bermula 2 Ogos. Laluan yang terlibat termasuklah Lebuh Raya Baru Lembah Klang (NKVE) antara Shah Alam dengan Jalan Duta, Lebuh Raya Utara-Selatan Laluan Utara antara Sungai Buloh dengan Bukit Lanjan dan Lebuh Raya Pesekutuan Laluan 2 antara Subang dengan Sungai Rasau.
 28 Julai – bunga raya menyambut jubli emas ke-50nya.
 29 Julai – Bekas Menteri Pengangkutan Ling Liong Sik didakwa membuat penipuan dalam skandal berbilion dolar Zon Perdagangan Bebas Pelabuhan Kelang (PKFZ) tetapi mengaku tidak bersalah.
 31 Julai – Hari Pahlawan disambut buat pertama kalinya di Dataran Merdeka, Kuala Lumpur.

Ogos 

 3 Ogos – Bekas DUN Permatang, Selangor, Datuk Abdul Aziz Mohd Noh dan setiausaha peribadinya Siti Rohana Ismat, ditemui mati ditembak dalam sebuah kereta di Lebuhraya Utara Selatan Laluan Utara dekat Sungai Buloh.
 12 Ogos – Laluan ekspres perkhidmatan kereta api elektrik Ipoh-Kuala Lumpur-Seremban (ETS) memulakan operasinya.
 12 Ogos – Kelantan melancarkan dinar emas Islam dan dirham perak dikenali sebagai dinar Kelantan sebagai matawang alternatif.
 13 Ogos – Dua orang terbunuh dan dua lagi cedera parah dalam sebuah ribut aneh di bazar Ramadan di Jasin, Melaka.
 14 Ogos – Seorang lelaki amuk lantas membunuh isterinya di rumah mereka di Langkap dekat Teluk Intan, Perak.
 16 Ogos – Timbalan Ketua RELA Pasir Mas, Harun Abdullah, yang dilaporkan hilang pada Jumaat 13 Ogos, ditemui mati berdekatan sebuah landasan kereta api di Tumpat, Kelantan.
 17 Ogos – Empat sekeluarga telah terbunuh apabila kereta mereka merempuh sebuah van di Km 22 Jalan Seremban-Simpang Pertang di Bukit Tangga dekat Kuala Klawang di Jelebu, Negeri Sembilan.
 18 Ogos – Ahli patologi Thailand, Dr Pornthip Rojanasunand hari ini kekal dengan kenyataan bahawa pembantu politik Teoh Beng Hock bukan membunuh diri.
 22 Ogos – Seorang kanak-kanak berusia enam tahun terbunuh dan dua orang lelaki cedera dalam sebuah letupan di sebuah rumah yang digunakan untuk menyimpan mercun dan bunga api di Kampung Seberang Baroh di Cabang Tiga dekat Kuala Terengganu, Terengganu.
 23 Ogos – Vandal menyimbah cat merah ke sebuah surau di Taman Pulai Impian, Sikamat, Negeri Sembilan dan meninggalkan sebiji botol bir pecah di situ dalam sebuah serangan pertama yang ditahu ke atas tempat ibadat selepas rentetan insiden yang sama lapan bulan lepas.
 30 Ogos – Upacara pecah tanah bagi Terminal penerbangan tambang murah (LCCT) dikenali sebagai KLIA 2 di Lapangan Terbang Antarabangsa Kuala Lumpur (KLIA) di Sepang.

September 

 1 September – Tan Sri Ismail Omar akan menggantikan Tan Sri Musa Hassan sebagai Ketua Polis Negara pada 13 September.
 1 September – Sultan Sharafuddin Idris Shah, sultan Selangor telah menggantung gelaran datuk bagi Tun Dr Ling Liong Sik dan O.C. Phang berikutan dakwaan jenayah difailkan keatas mereka berkenaan isu Zon Perdagangan Bebas Pelabuhan Kelang (PKFZ).
 6 September – Seorang jutawan kosmetik, Datuk Sosilawati Lawiya dan tiga lagi; pemandunya, Kamaruddin Shamsudin; pegawai bank CIMB Kampong Baru, Noorhisham Mohammad; dan peguam peribadinya, Ahmad Kamil Abdul Karim telah dilaporkan hilang sejak 30 Ogos.
 11 September – Sebuah kabel berkuasa 132kV terbakar di Jambatan Pulau Pinang, mengakibatkan kesesakan lalu-lintas teruk pada kedua belah hujung jambatan tersebut.
 12 September – Jutawan kosmetik Datuk Sosilawati Lawiya dan tiga lagi, pemandunya Kamaruddin Shamsudin, pegawai bank CIMB Kampong Baru Noorhisham Mohammad dan peguam peribadi Ahmad Kamil Abdul Karim telah dibunuh, dibakar dan abu mereka dibuang di sebuah sungai berhampiran Ladang Gadong, di Tanjung Sepat dekat Banting, Selangor.
 13 September – Tengku Mahkota Kelantan, Tengku Muhammad Faris Petra Ibni Sultan Ismail Petra telah dinobatkan sebagai Sultan Kelantan yang baharu dengan gelaran Sultan Muhammad V.
 14 September – Jambatan Pulau Pinang meraikan ulang tahun yang ke-25.
 16 September – Cuti umum Hari Malaysia yang pertama.
 16 September – Tiga anggota Jabatan Bomba dan Penyelamat tercedera selepas helikopter yang mereka naiki terhempas di sebuah ladang getah di Bukit Lada, FELCRA Kuala Kaung, dekat Lanchang, Pahang.
 19 September – Rakan Datuk Sosilawati Lawiya dan pengasas Kosmetik Aveer, Sarina Jaafar, ditemui tergantung di dalam bilik tidur utama di rumahnya di Taman Pauh Jaya dekat Bukit Mertajam, Pulau Pinang.
20 September – Malaysia dan Singapura bersetuju untuk menukar tanah negara kota Singapura sebagai sebahagian daripada Perjanjian Malaysia–Singapura 1990.

Oktober 
 6 Oktober – Seekor monyet membunuh seorang bayi perempuan berusia empat hari yang sedang tidur di ruang tamu rumah keluarganya di Seremban, Negeri Sembilan.
 7 Oktober – Enam orang nelayan hilang dan 11 telah terselamat apabila sebuah kapal dagang menghentam bot mereka di Selat Melaka, lebih kuran  persisir Sabak Bernam, Selangor.
 9 Oktober – Bermula pada tahun 2016, peperiksaan Penilaian Menengah Rendah (PMR) untuk pelajar Tingkatan Tiga akan digantikan dengan penilaian peringkat sekolah yang akan dibuat oleh Lembaga Peperiksaan Malaysia.
 9 Oktober – Ahli parlimen Batu Sapi, Datuk Edmund Chong Ket Wah mati dalam sebuah kemalangan motorsikal di Kota Kinabalu, Sabah.
 10 Oktober – Angkasawan Malaysia yang pertama, Sheikh Muszaphar Shukor mengahwini Dr. Halina Mohd Yunos.
 10 Oktober – 12 orang terbunuh manakala 50 lagi cedera dalam sebuah kemalangan lebuh raya yang melibatkan dua buah bas, tiga buah kereta dan sebuah van di Km 223, Lebuhraya Utara-Selatan, dekat Simpang Ampat, Melaka.
 15 Oktober – Parlimen Malaysia menyambut ulang tahun penubuhannya yang ke-50.
 15 Oktober – Projek mercu tanda bernial RM5 bilion, Warisan Merdeka, termasuk sebuah menara 100 tingkat di Kuala Lumpur diumumkan semasa pembentangan Belanjawan 2011.
 16 Oktober – Bermula tahun 2011, semua murid Tahun Satu akan mempelajari Sains dan Matematik dalam Bahasa Malaysia, lebih awal berbanding sasaran pada 2012. Buku-buku teks mereka juga akan berbahasa Malaysia.
 18 Oktober – Enam orang terbunuh dan sehingga tujuh orang dikhuatiri hilang selepas sebuah feri bertembung dengan sebuah kapal tunda di Sungai Anap, Sarawak.
 20 Oktober – Melaka menjadi negeri maju di Malaysia.
 25 Oktober – Sembilah perjanjian bernilai sekurang-kurangnya RM 30 bilion telah ditandatangani antara Kerajaan dan sektor swasta, menggalakkan RM 1.3 trilion Program Transformasi Ekonomi (PTE).
 27 Oktober – Perdana Menteri India, Manmohan Singh melawat Malaysia dan merasmikan pelancaran Little India di Brickfields, Kuala Lumpur.
 29 Oktober – Tujuh orang terbunuh manakala 20 cedera apabila bas yang dinaiki mereka kemalangan di jalan susur Lebuh raya Genting Sempah-Genting Highlands Lebuh raya Kuala Lumpur-Karak dekat Genting Sempah.

November 

 1 November – Perdana Menteri Australia, Julia Gillard melawat Malaysia dan bertemu dengan Timbalan Perdana Menteri Malaysia, Tan Sri Muhyiddin Yassin.
 1 November – Beberapa kawasan di utara Semenanjung Malaysia dilanda banjir. Lebih kurang 50,000 penduduk terpaksa dipindahkan dan sekurang-kurangnya empat orang maut.
 2 November – Setiausaha Negara Amerika Syarikat, Hillary Rodham Clinton membuat lawatan rasmi tiga hari ke Malaysia.
 4 November – Pilihan raya kecil Galas dan Batu Sapi. Barisan Nasional (BN) menang kedua-duanya.
 7 November – Enam belas orang, salah satunya kanak-kanak berumur empat tahun, terselamat selepas terapung selama 18 jam di atas laut akibat bot mereka karam di pesisir Pulau Tenggol di Dungun, Terengganu.
 8 November – Lapan pekerja tercedera dalam kejadian letupan kilang pembuat rim motorsikal di Perai, Pulau Pinang.
 10 November – Pelancaran sedan baru Proton, Proton Inspira, yang berasaskan Mitsubishi Lancer Evo.
 24 November – Presiden Laos, Choummaly Sayasone membuat lawatan tiga hari ke Malaysia.
 29 November – Lanun Somalia merampas sebuah kapal berbendera Malaysia dengan 23 anak kapal di Lautan India.

Disember 
 1 Disember – Hujan lebat menyebabkan banjir kilat di pelbagai tempat Lembah Klang. Sesetengah pengguna mengadu keadaan trafik sesak teruk di Persimpangan Bertingkat Subang bagi Lebuh Raya Baru Lembah Klang (NKVE) pada waktu petang.
 5 Disember – Piagam Barisan Nasional (BN) dibentangkan semasa konvensyen BN.
 5 Disember – Polis melepaskan gas pemedih mata dan meriam air ke arah beberapa 5,000 pembantah diketuai pembangkang yang cuba menghantar sekeping memorandum berkenaan isu air Selangor kepada Yang di-Pertuan Agong di Kuala Lumpur.
 6 Disember – Bekas Menteri Besar Selangor Datuk Seri Dr Mohd Khir Toyo didakwa atas penipuan hartanah membabitkan dua bidang tanah dan sebuah rumah di Shah Alam bernilai jutaan ringgit.
 6 Disember – Saluran televisyen Islam pertama Malaysia, TV Al-Hijrah, dilancarkan.
 9 Disember – Presiden Korea Selatan Lee Myung-bak mengadakan lawatan dua hari ke Malaysia bersempena ulang tahun ke-50 hubungan diplomatik kedua negara.
 16 Disember – Ketua Pembangkang, Datuk Seri Anwar Ibrahim digantung selama enam bulan dari Dewan Rakyat berikutan kenyataannya yang mengaitkan konsep 1Malaysia dengan kempen One Israel.
 18 Disember – Seorang perempuan 14 tahun, Siti Mazni Abdul Rahman ditemui mati dibunuh di sebuah ladang kelapa sawit di Parit Ju Darat, Tongkang Pechah, Johor.
 18 Disember – Lintasan MRT Sungai Buloh-Kajang, sebahagian daripada projek MRT Greater KL dibentangkan. Pembinaan akan bermula pada Julai 2011.
 20 Disember – 27 orang, kebanyakkannya pelancong Thai terbunuh apabila bas dua tingkat yang dinaiki mereka terhempas di Lebuhraya Timur-Barat Kedua berhampiran sempadan Perak-Pahang di Cameron Highlands, Pahang.
 23 Disember – Kerajaan Negeri Selangor melarang iklan pada pada papan iklan yang mengandungi logo '1Malaysia'.
 29 Disember – Pasukan bola sepak kebangsaan Malaysia memenangi Piala AFF Suzuki 2010 buat pertama kalinya dalam 14 tahun setelah mengalahkan Indonesia 4-2 dalam perlawanan akhir. Perdana Menteri Malaysia, Najib Tun Razak mengisytiharkan cuti awam kebangsaan pada 31 Disember.

Hari Kebangsaan dan Hari Malaysia 
1Malaysia; Menjana Transformasi

Perarakan Hari Kebangsaan 
Stadium Putra, Bukit Jalil

Sambutan Hari Malaysia 
Padang Merdeka, Kota Kinabalu, Sabah

Sukan 
 1–7 Mac – Le Tour de Langkawi 2010
 9–16 Mei – Piala Thomas & Uber 2010, Kuala Lumpur

Kelahiran
 26 Januari - Duerra Mitilda - pelakon dan penyanyi
 24 Februari - Ahmad Emir Aqeel Ahmad Azan - pelakon 
 12 Mei - Nik Adam Mika - pelakon kanak-kanak
 20 Mei - Muhammad Haikal Shahputra Irwan - pelakon

Kematian 
 1 Januari - Tan Sri Mohamed Rahmat – bekas Menteri Penerangan dan Setiausaha Agung UMNO
 2 Januari - Augustine Paul – Hakim Mahkamah Persekutuan 
 9 Januari - Tun (Dr) Hajah Fatimah Hashim – Menteri wanita pertama dan Menteri Kebajikan
 22 Januari - Sultan Iskandar Johor dan Yang di-Pertuan Agong kelapan (1984–1989) (lahir 1932)
 23 Januari - Robert Lam – bekas pemberita
 24 Januari - Tun Ghazali Shafie – bekas Menteri Dalam Negeri
 27 Januari - Lyana Sulaiman - pelakon
 22 Mac - Yanie Mentor – penyanyi, pelakon, bekas peserta rancangan Mentor siaran TV3
 23 Mac - Tan Sri Dr Sulaiman Daud – bekas Menteri Pertanian
 25 Mac - Zainal Abidin Ahmad (ahli politik) – ahli parlimen Hulu Selangor (PKR)
 2 April - Din Beramboi (nama sebenar Mior Ahmad Fuad Mior Badri) – pelakon, pelawak dan DJ Era FM
 4 April - Tham Yong – Saksi terakhir Pembunuhan Batang Kali
 9 April - Datuk Robert Lau Hoi Chew – Bekas Menteri Pengangkutan dan ahli parlimen Bandar Sibu (BN)
 17 April - Achik Spin – penyanyi kumpulan Spin
 13 Mei - Ashaari Muhammad – Pengasas dan ketua kumpulan Al-Arqam
 31 Mei - Rahim Jantan – penyanyi
 1 Julai - Tun Omar Ong Yoke Lin – Pejuang kemerdekaan dan bekas Yang Dipertua Dewan Negara
 2 Julai - Toh Puan Norashikin Mohd Seth – Janda kepada Tun Dr Ismail Abdul Rahman, bekas Timbalan Perdana Menteri (1970–1973)
 3 Ogos - Datuk Abdul Aziz Mohd Noh – Bekas ADUN Permatang, Selangor
 9 Ogos - Mariam Baharum - pelakon
 28 Ogos - Isa Bakar – pemain bola sepak
 5 September - Yusof Chong (nama sebenar Yusop Mat Said) – Pelawak veteran
 12 September - Datuk Sosilawati Lawiya – Jutawan kosmetik
 17 September - M. Rajoli – Pelakon veteran
 19 September - Sarina Jaafar – Jutawan kosmetik
 27 September - Che Hashim Sulaima – ADUN Galas, Kelantan
 9 Oktober - Datuk Edmund Chong Ket Wah – Ahli parlimen BN Batu Sapi
 8 November - Daud Ibrahim – Bekas pelumba basikal negara
 11 November - Mohd Shamrin Abd Samad – penyanyi, vokalis kumpulan Fotograf
 24 November - Tun Dr Lim Chong Eu – Bekas Ketua Menteri Pulau Pinang kedua (1969–1990)
 8 Disember - Fan Yew Teng – bekas ahli parlimen DAP, ahli politik, aktivis sosial dan penulis
 16 Disember - Datuk Sulaiman Taha – ADUN Tenang, Johor
 23 Disember - Jeneral Tun Ibrahim Dato' Ismail – Ketua Turus Angkatan Tentera Malaysia (1970-1977)

Lihat juga 
 2010
 Sejarah Malaysia

Rujukan 

Malaysia
2010 di Malaysia
Tahun-tahun di Malaysia
2010-an di Malaysia